
AVIZ
asupra proiectului de Lege pentru respingerea Ordonanţei de urgenţă a Guvernului nr. 5o/2007 pentru modificarea şi completarea Ordonanţei de urgenţă a Guvernului nr. 88/1997 privind privatizarea

 societăţilor comerciale
În conformitate cu prevederile art. 95 şi 115, din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru respingerea Ordonanţei de urgenţă a Guvernului nr. 5o/2007 pentru modificarea şi completarea Ordonanţei de urgenţă a Guvernului nr. 88/1997 privind privatizarea societăţilor comerciale, trimis cu adresa nr. PL.X 631 din  2 octombrie 2007 şi înregistrat sub nr. 31/1033 din 3.10.2007.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat.


Senatul a adoptat proiectul de lege în şedinţa din 26 septembrie 2007.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 9 octombrie 2007.


Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ asupra proiectului de ordonanţă de urgenţă cu nr. 699/30.05.2007. 
  

În urma dezbaterilor, membrii Comisiei au hotărât, în unanimitate, avizarea favorabilă a proiectului de lege, cu următorul amendament admis: 
	Nr. crt.
	Text adoptat de Senat
	Text adoptat de Comisie
	Motivaţie

	1.
	Lege privind respingerea Ordonanţei de urgenţă a Guvernului nr. 5o/2007 pentru modificarea şi completarea Ordonanţei de urgenţă a Guvernului nr. 88/1997 privind privatizarea

 societăţilor comerciale

	Lege privind aprobarea Ordonanţei de urgenţă a Guvernului nr. 5o/2007 pentru modificarea şi completarea Ordonanţei de urgenţă a Guvernului nr. 88/1997 privind privatizarea

 societăţilor comerciale


	Titlul legii este pus în acord cu conţinutul.

	2.
	ARTICOL UNIC. Se respinge Ordonanţa de urgenţă a Guvernului nr. 5o/2007 pentru modificarea şi completarea Ordonanţei de urgenţă a Guvernului nr. 88/1997 privind privatizarea

 societăţilor comerciale, publicată în Monitorul Oficial al României, Partea I, nr. 387 din 7 iunie 2007.

	ARTICOL UNIC. Se aprobă Ordonanţa de urgenţă a Guvernului nr. 5o/2007 pentru modificarea şi completarea Ordonanţei de urgenţă a Guvernului nr. 88/1997 privind privatizarea

 societăţilor comerciale, publicată în Monitorul Oficial al României, Partea I, nr. 387 din 7 iunie 2007.

	Actul normativ este necesar, aducând un plus de transparenţă şi celeritate procesului de privatizare a participaţiilor statului, fiind o prioritate legislativă.




În raport de obiectul şi conţinutul său, proiectul de lege face parte din categoria legilor ordinare.

                              PREŞEDINTE,                  SECRETAR,
                             Sergiu  Andon                      George Băeşu
Consilier
Dr. George Cucu

